དེ་ཡང་སྤྱི་འཐུས་རྣམ་པ་ཕྱི་ཚེས་༡ཉིན་སོ་སོའི་བཞུགས་གནས་ནས་སྦེང་ལོར་དུ་ཕེབས་འབྱོར་གནང་ཡོད་པ་དང་།ཕྱི་ཚེས་༣ཉིན་སྔ་དྲོ་མངའ་སྡེའི་གྲོས་ཚོགས་འོག་མའི་ཚོགས་གཙོ་སྐུ་ཞབས་ར་མེ་ཤ་ཀུ་མར་མཆོག་གི་ལས་ཁུངས་སུ་ཆེད་ཕེབས་གནང་སྐབས།གྲོས་ཚོགས་ཀྱི་ཚོགས་གཙོ་མཆོག་དང་།ཚོགས་དྲུང་ཨེ་སི་མུར་ཐི་ལགས་ཀྱིས་གཙོས་ལས་བྱེད་ཁག་ཅིག་གིས་ཕེབས་བསུའི་སྣེ་ལེན་གཟབ་རྒྱས་ཞུས་གནང་འདུག་པ་དང་།དེ་བཞིན་སྤྱི་འཐུས་སྐུ་ཚབ་ཚོགས་ཆུང་ནས་གྲོས་ཚོགས་ཚོགས་གཙོ་མཆོག་དང་མཇལ་འཕྲད་སྐབས།ཚོགས་དྲུང་གིས་གཙོས་མཐོ་རིམ་ལས་བྱེད་བཞི་ཡིས་མཉམ་ཞུགས་གནང་འདུགདེ་ནས་ལས་བྱེད་གཅིག་ཆེད་མངགས་བཀོད་སྒྲིག་ཐོག་སྤྱི་འཐུས་སྐུ་ཚབ་ཚོགས་ཆུང་གི་ཚོགས་མི་རྣམས་གྲོས་ཚོགས་གོང་འོག་གི་ཚོགས་ཁང་གཉིས་ཀར་གཟིགས་བསྐོར་དུ་ཕེབས་གནང་བ་མ་ཟད།མངའ་སྡེའི་གྲོས་ཚོགས་ཚོགས་ཁང་གི་འབྱུང་རབས་ལོ་རྒྱུས་འགྲེལ་བཤད་ཞིབ་རྒྱས་གནང་འདུག